Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 148/13/5502	Čadca, 14.3.2013
EEČ : 2-37-52-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že ako otec XXXXX, nar. XXXXX, bytom Rožnov pod Radhoštem, Meziříčská 1660, Česká republika, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný právoplatným rozsudkom Okresného súdu XXXXX pod spisovou značkou 2P 228/1999 zo dňa 05.03.2007, právoplatný dňom 20.03.2007, a to prispievať mesačne 1.500,- Kč na výživnom, ktoré mal platiť vždy do 15. dňa v mesiaci vopred, pravidelne neplatil výživné v dobe od mesiaca október 2010 do mesiaca august 2012, čím za uvedené obdobie mal uhradiť 34.500,- Čk, uhradil 27.400,- Čk, čím na výživnom dlhoval  7.100,- Čk

lebo zanikla trestnosť činu

Odôvodnenie:
Uznesením povereného príslušníka OO PZ XXXXX pod ČVS:ORP-56/TU-CA-2013 zo dňa 05.02.2013 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku, vznesené obvinenie XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. 
Dňa 14.03.2013 predložil poverený príslušník PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  písmeno a) Trestného zákona. 

Preskúmaním spisového materiálu bolo zistené, že návrh je dôvodný.

Svedok - poškodený XXXXX uviedol že otec XXXXX mu neplatil pravidelné výživné, pričom do mesiaca august 2012, kedy zanikla vyživovacia povinnosť, nakoľko ukončil riadne štúdium a zaevidoval sa na úrade práce, mu dlhoval 7.100,- Kč. Následne uviedol, že dňa 07.03.2013 mu otec XXXXX zaslal sumu 7.100,- Kč, čím splnil svoj dlh a na výživnom už teda nemá žiaden dlh. 

Do spisu bola zabezpečená kópia poštovej poukážky Českej pošty s.p., pošta 703226, číslo 03001 zo dňa 07.03.2013, z ktorej vyplýva, že XXXXX uhradil XXXXX sumu 7.100,- Kč.  

Prečinu zanedbania povinnej výživy podľa § 207 odsek 1 Trestného zákona, sa dopustí ten, kto najmenej tri mesiace v období dvoch rokov neplní, čo aj z nedbanlivosti, povinnosť vyživovať alebo zaopatrovať iného.

Podľa §  86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa ustanovenia § 215 odsek 1 písmeno h) Trestného  poriadku prokurátor zastaví trestné stíhanie, ak zanikla trestnosť činu. 

Vzhľadom k tomu, že obvinený  využil ustanovenie § 86 písmeno a) Trestného zákona a zameškané  výživné v plnej výške uhradil, rozhodol som preto tak, ako je vo výroku tohto uznesenia uvedené a trestné stíhanie obvineného XXXXX som v zmysle § 215 odsek 1 písmeno h) Trestného poriadku  zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor